
Döntés módja: nyílt szavazás, minősített szótöbbség 
Mellékletek: rendelettervezet (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének
2013. augusztus 15-én tartandó munkaterv szerinti ülésére

9. napirendhez

Tárgy: Az Önkormányzat Szervezeti és Működési Szabályzatának módosítása
Tisztelt Képviselő-testület!

Azzal az örömteli hírrel, hogy a köztársasági elnök úr 2013. július 15-ével városi rangra emelte Sülysápot, számtalan gyakorlati feladat is együtt jár.
Ezek egyike az Önkormányzat nevének megváltoztatása a különböző dokumentumokban és partnereknél.

Míg a Magyarország helyi önkormányzatairól szóló 2011. évi CLXXXIX. törvény a polgármesteri hivatalok elnevezését konkrétan meghatározza, az önkormányzatokét nem rögzíti. Az önkormányzatnak alapító okirata sincs, így az SZMSZ az az alapdokumentum, amely rendelet formájában rögzíti az önkormányzat hivatalos megnevezését.

Javaslatunk a Sülysáp Város Önkormányzata megnevezés, aminek megfelelően az előterjesztett rendeletmódosítás is elkészült. 

Mindezek alapján kérem a Képviselő-testület szíves döntését!
Sülysáp, 2013. augusztus 12.

Horinka László s.k.


polgármester

Sülysáp Város Önkormányzata Képviselő-testületének

…/2013. (...) önkormányzati rendelete

a Szervezeti és Működési Szabályzatáról szóló 

14/2009. (XII. 22.) önkormányzati rendeletének módosításáról

Sülysáp Város Önkormányzatának Képviselő-testülete az Alaptörvény 32. cikk (1) a) és d) pontjával, valamint a Magyarország helyi önkormányzatairól szóló 2011. évi CLXXXIX. törvény 53. § (1) bekezdésével kapott felhatalmazással és feladatkörében a következőket rendeli el:

A Sülysáp Nagyközség Önkormányzata Képviselő-testületének a Szervezeti és Működési Szabályzatáról szóló 14/2009. (XII. 22.) rendeletében – a 2. §-ban, valamint a 3. § (2) bekezdésében foglalt kivételekkel – a „Nagyközség” szövegrész helyébe a „Város” szövegrész lép.

Az SZMSZ 34. § (11) b) pontja helyébe a következő rendelkezés lép:

b) Könyvtár

(1) Ez a rendelet a kihirdetését követő napon lép hatályba, majd az azt követő napon hatályát veszti. 

(2) Hatályát veszti az SZMSZ 11. § (8) és 34. § (9) bekezdésében, valamint a 4. melléklet II. fejezetének 6. pontjában a „Nagyközségi” szövegrész.

Sülysáp, 2013. augusztus 15.


Horinka László
Tóth Krisztina

